икономическо състояние на промишлеността като цяло. В противен случай, прекратяването на мерките би застрашило сериозно жизнеспособността на промишлеността на Съюза, тъй като вероятно ще настъпи пренасочване на китайския и руския внос към пазара на Съюза на дъмпингови цени и в значителни обеми, което ще доведе до повторно възникване на съществена вреда за промишлеността на Съюза.
 (274)
 Един износител поиска от Комисията да удължи срока на действие на мерките по отношение на Русия за период от не повече от две години, за да се постигне подходящ баланс между интересите на всички заинтересовани страни от промишлеността на Съюза. Износителят обаче не предостави допълнителна обосновка за това как период от две години би довел до постигане по-добър баланс между интересите на всички заинтересовани страни от Съюза.
 (275)
 След окончателното разгласяване двама руски производители износители повторно заявиха, че удължаване с по-кратък период би било оправдано.
 (276)
 Комисията установи, че състоянието на промишлеността на Съюза и липсата на съществена вреда по време на разследвания период в рамките на прегледа не са изключителни обстоятелства. Комисията установи, че изтичането на срока на действие на мерките по всяка вероятност ще доведе до повторно възникване на вредата. Следователно в този случай няма елементи, които биха обосновали по-кратко удължаване на срока въз основа на интереса на Съюза.
 6.2. Интерес на ползвателите
 (277)
 При предходното разследване в рамките на прегледа с оглед изтичане на срока на действие на мерките бе достигнато до заключението, че ползвателите няма да бъдат непропорционално засегнати, дори ако срокът на действие на мерките бъде удължен.
 (278)
 Един ползвател оказа съдействие в настоящото разследване и се противопостави на удължаването на антидъмпинговите мерки. Този ползвател обаче посочи, че използва продукта, предмет на прегледа, само като материал за загряване в процеса на производство. Тъй като продуктът, предмет на прегледа, играе много ограничена роля в структурата на разходите на този ползвател, Комисията не откри доказателства, които да сочат, че заключението от предходното разследване в рамките на прегледа с оглед изтичане на срока на действие на мерките следва да бъде променено при настоящото разследване в рамките на прегледа.
 (279)
 В допълнение правителството на Русия оспори твърдението на Комисията, че увеличението на цената на феросилиция на пазара на Съюза няма да нанесе вреда на ползвателите, и заяви, че продължаването на срока на действие на антидъмпинговите мерки спрямо феросилиция би довело до производството на неконкурентни металургични продукти на завишени цени, като се вземат предвид други мерки за търговска защита по отношение на стоманодобивната промишленост. Правителството на Русия не представи никакви доказателства в подкрепа на това твърдение.
 (280)
 Като се има предвид, че вече са въведени антидъмпингови мерки, Комисията изрази несъгласие, че ако срокът на действие на мерките бъде продължен, ще има увеличение на цените. Освен това целта на антидъмпинговите мита е да се постигне справедливо равнище на цените на дъмпинговия внос. Следователно евентуалното увеличение на цените на този пазар би довело не до неконкурентни продукти на завишени цени, а до лоялна конкуренция. В отсъствието на каквито и да било доказателства, сочещи, че тези заключения са неправилни, Комисията отхвърли твърдението.
 (281)
 Съответно Комисията стигна до